|  |
| --- |
| OneRepublic |
|  
OneRepublic koncerto 2013 m. metu |
| Biografija |
| Kilmė | Kolorado Springsas, Koloradas, JAV |
| Žanrai | pop rock |
| Aktyvumo metai | 2002–dabar |
| Įrašų kompanija | Interscope |
| Svetainė | onerepublic.com |
| Nariai |
| Ryan TedderZach FilkinsEddie FisherBrent KutzleDrew Brown |
| Buvę nariai |
| Tim MyersJerrod Bettis |

**„OneRepublic"** – JAV poproko grupė iš Kolorado Springso, Kolorado. Ryan Tedder ir Zach Filkins suformuota 2002 m. grupė pasiekė komercinę sėkmę „MySpace" tinkle dar nepasirašę kontrakto. 2003 m. pabaigoje „OneRepublic" kelis kartus pasirodžius Los Andželo apylinkėse, į grupę kreipėsi keletas susidomėjusių įrašų kompanijų, tačiau galiausiai grupė pasirašė kontraktą su „Velvet Hammer", „Columbia Records" dukterine įrašų studija. 2005 m. vasarą ir rudenį „OneRepublic" įrašė savo debiutinį albumą kartu su prodiuseriu Greg Wells jo studijoje „Rocket Carousel", Culver City mieste, Kalifornijoje. Albumas turėjo būti išleistas 2006 m. birželio 6 d. tačiau „Columbia" nutraukė kontraktą su grupe likus dviem mėnesiams iki jo išleidimo. Pagrindinis albumo singlas „Apologize" buvo išleistas 2005 m. Jis sulaukė nedidelės sėkmės „MySpace" tinkle 2006 m.

2007 m. „OneRepublic" išleido savo debiutinį albumą „Dreaming Out Loud". Jo pagrindinis singlas „Apologize" buvo remiksuotas prodiuserio Timbaland ir pasiekė didžiulę tarptautinę sėkmę, užimdamas pirmąją vietą šešiolikos šalių topuose ir pelnydamas grupei „Grammy" nominaciją. Antrasis singlas „Stop & Stare" pakartojo prieš tai išleistojo sėkmę. Vėliau albumas Amerikos muzikos įrašų industrijos (RIAA) buvo paskelbtas platininiu. Antrasis grupės albumas „Waking Up" (2009) padovanojo grupei dar kelis sėkmingus singlus: „All the Right Moves", „Secrets", „Marchin On" ir „Good Life". Paskutinis singlas pasiekė top dešimtuką JAV Billboard Hot 100 tope.

„OneRepublic" trečiasis albumas „Native" (2013) tapo pirmuoju grupės albumu, patekusiu į top dešimtuką Billboard 200 albumų sąraše, ir aukščiausiai topuose pakilusiu grupės albumu, atsidūręs ketvirtoje vietoje. Pagrindinis albumo singlas „If I Lose Myself" pasiekė top dešimtuką keliose šalyse, o trečiasis albumo singlas „Counting Stars" tapo sėkmingiausiu pastarojo meto grupės singlu, patekdamas į top penketuką Australijoje, Kanadoje, Vokietijoje, Airijoje, Naujojoje Zelandijoje, JAV ir Jungtinėje Karalystėje. Šis singlas tapo aukščiausiai topuose pakilusiu grupės singlu Jungtinėje Karalystėje. Singlas taip pat pakilo iki antrosios JAV Billboard Hot 100 topo vietos, pakartodamas „Apologize" sėkmę 2007 m.

Istorija
--------

### 1996: kilmė

Pirmasis projektas, iš kurio vėliau išsivystė „OneRepublic", susiformavo 1996 m. Ryan Tedder ir Zach Filkins susidraugavus dvyliktaisiais mokslo metais Kolorado Springso krikščioniškoje vidurinėje mokykloje, Kolorado Springse, Kolorade. Kartu važiuodami namo ir šnekėdamiesi apie mėgstamiausius vienas kito atlikėjus, tarp kurių buvo Fiona Apple, Peter Gabriel ir „U2", jiedu nusprendė kartu įkurti grupę. Įtraukę į grupės veiklą dar kelis muzikuojančius draugus, jie pavadino savo roko projektą *This Beautiful Mess* – fraze, kuri išgarsėjo metais anksčiau grupei „Sixpence None the Richer" išleidus daug apdovanojimų laimėjusį antrąjį albumą „This Beautiful Mess". Tedder, Filkins ir Co. keletą sykių pasirodė „Pikes Perk Coffee & Tea House" kavinėje, jų koncertus stebėjo draugai bei šeimos nariai. Pasibaigus paskutiniesiems metams mokykloje Tedder ir Filkins keliai išsiskyrė jiems išvykus studijuoti į skirtingus universitetus.

### 2002–07: persitvarkymas

Vėl susitikę Los Andžele 2002 m. Tedder ir Filkins atkūrė savo grupę, pasivadinę *Republic*. Tedder, tuomet jau tapęs žinomu dainų autoriumi ir įrašų prodiuseriu, įtikino Filkins, kuris tuo metu gyveno Čikagoje persikraustyti. Po devynių mėnesių, grupė pasirašė kontraktą su „Columbia Records" įrašų studija. Pakeitus kelis narius, grupė galiausiai apsistojo prie penkių narių: Tedder tapo grupės vokalistu, Filkins grojo pagrindine gitara ir dainavo pritariamuosius vokalus, Eddie Fisher tapo grupės būgnininku, Brent Kutzle – bosistu bei violončelistu, o Drew Brown – gitaristu. Grupės pavadinimas buvo pakeistas į „OneRepublic" po to, kai įrašų kompanija paminėjo, jog pavadinimas *Republic* gali sukelti nesusipratimų su kitomis grupėmis.

Grupė dirbo studijoje du su puse metų ir įrašė savo pirmąjį didelės apimties albumą. Likus dviem mėnesiams iki albumo išleidimo („Sleep" turėjo būti jo debiutinis singlas), „Columbia Records" nutraukė kontraktą su „OneRepublic". Grupė ėmė populiarėti „MySpace" tinkle; Tedder pasakojo, jog projektas buv tapęs kontrakto nepasirašiusia grupe numeris vienas visame tinkle, ir dėkojo tinklapiui, kad padėjo grupei išlikti drauge. Grupė sudomino keletą įrašų kompanijų, tarp jų ir prodiuserio Timbaland „Mosley Music Group", ir tapo pirma tai pasiekusia grupe.

### 2007–09: „Dreaming Out Loud"

p„OneRepublic" pirmasis albumas „Dreaming Out Loud" buvo išleistas 2007 m. lapkričio 20 d. ir debiutavo keturioliktoje JAV albumų topo vietoje, per pirmąją pardavus 75 000 kopijų. Kritikų nuomonė apie albumą varijavo tarp neigiamos ir įvairios. „Allmusic" albumą įvertino kukliai, teigdami, jog „albumas skamba kaip kopija", tačiau kartu yra ir „darnus bei ganėtinai malonus". Robert Christgau albumą įvertino neigiamai, pavadinęs jį „niekam tikusiu". „Rolling Stone" skyrė albumui 2 iš 5 žvaigždučių, tačiau įtraukė grupę į „Būtinų žinoti atlikėjų" sąrašą, kuriame buvo dešimt atlikėjų, pasak žurnalo, „daug žadančių ateityje".

Originali dainos „Apologize" versija buvo išleista kaip pagrindinis debiutinio albumo „Dreaming Out Loud" singlas. Timbaland, tuo metu vienas įtakingiausių atlikėjų/prodiuserių, pasiūlė grupei tapti rinktinio albumo „Shock Value", prie kurio jis dirbo, dalimi. Timbaland pertvarkė dainą, suteikdamas jai R&B atspalvį, pridėjęs pritariamąjį vokalą, naują bosinės gitaros ir būgnų liniją. Tai ir stipri Timbaland vardo įtaka pavertė dainą didžiuliu hitu tiek JAV, tiek visame pasaulyje. Daina atsidūrė pirmose topų vietoje visame pasaulyje, taip pat aštuonias savaites išbuvo Billboard Hot 100 tope, galiausiai pasiekdama trečiąją jo vietą. Vien JAV buvo parduoti 5 milijonai singlo kopijų ir penkis kartus RIAA organizacijos buvo paskelbtas platininiu. Daina tapo didžiuliu hitu visame pasaulyje, pasiekė pirmąją vietą šešiolikos šalių topuose, tarp jų Australijoje, Austrijoje, Vokietijoje, Italijoje, Naujojoje Zelandijoje ir Švedijoje. Singlas taip pat praleido trylika savaičių trečioje Kanados singlų topo vietoje. Nuo tada daina du kartus buvo paskelbta platinine šešiose pasaulio šalyse bei keturis kartus Australijoje. Kūrinys pelnė grupei pirmąją „Grammy" nominaciją už geriausią pop grupės ar dueto pasirodymą. Antrasis albumo singlas „Stop & Stare", išleistas 2008 m. kovą, pasiekė top dešimtuką aštuoniose pasaulio šalyse, pakilo į ketvirtąją Jungtinės Karalystės topo vietą ir atsidūrė JAV Roko topo viršūnėje. Singlas taip pat pasiekė dvyliktąją vietą Billboard Hot 100 tope bei devintąją vietą Pop 100 tope. Kiti albumo singlai buvo „Say (All I Need)" ir „Mercy". Vėliau albumas buvo paskelbtas platininiu JAV ir Vokietijoje bei auksiniu Australijoje, Austrijoje ir Kanadoje.

### 2009–11: „Waking Up"

OneRepublic antrasis studijinis albumas „Waking Up" buvo išleistas 2009 m. lapkričio 17 d. debiutavo 21 Billboard 200 albumų topo vietoje ir pardavė virš 500 000 kopijų JAV ir virš milijono kopijų visame pasaulyje. Pagrindinis albumo singlas „All the Right Moves" buvo išleistas 2009 m. rugsėjo 9 d. pakilo į 18 JAV Billboard Hot 100 topo vietą ir tapo du kartus platininiu. „Secrets", antrasis albumo singlas, pateko į top penketuką Austrijoje, Vokietijoje, Liuksemburge, Lenkijoje ir JAV suaugusiųjų pop dainų bei suaugusiųjų šiuolaikinių dainų topuose. Iki 2014 m. rugpjūčio vien JAV jo buvo parduota beveik 4 milijonai kopijų. Daina taip pat pasiekė 21 vietą Hot 100 tope. Kūrinys buvo įtrauktas į TV serialų „Dingę" (*Lost*), „Mielos mažos melagės" (*Pretty Little Liars*) ir „Nikita" bei mokslinės fantastikos filmo „Burtininko mokinys" (*The Sorcerer’s Apprentice*) garso takelius. „Marchin On", trečiasis albumo singlas, pasiekė top dešimtuką Austrijoje, Vokietijoje ir Izraelyje, tačiau ketvirtasis albumo singlas tapo sėkmingiausiu albumo takeliu, ypač JAV. Išleistas 2010 m. lapkričio 19 d. kūrinys tapo antruoju grupės top dešimtuko singlu Billboard Hot 100 tope, pakilęs iki 8 jo vietos, pardavęs virš 4 milijonų kopijų vien JAV ir tapęs keturis kartus platininiu. „Rolling Stone" įtraukė kūrinį į geriausių visų laikų dainų, kuriose švilpaujama, penkioliktuką. „Waking Up" buvo paskelbtas auksiniu Austrijoje, Vokietijoje ir JAV, kur pardavė virš 500 000 kopijų. Nuo tada albumo pardavimai išaugo iki 1 milijono.

„OneRepublic" 2011 m. pasirodo „Zermatt Unplugged" Šveicarijoje
2009 m. „OneRepublic" pasirodė atlikėjos Leona Lewis antrojo studijinio albumo „Echo" takleyje „Lost Then Found". 2010 m. birželio 5 d. grupė apšildė Pink jos „Funhouse Summer Carnival" ture Insbruke. „OneRepublic" apšildė tris grupės „Bon Jovi" koncertus „O2" arenoje 2010 m. birželį. Grupė apšildė „Maroon 5" 2010 m. rudens ture. 2011 m. lapkritį „OneRepublic" išleido savo pirmąjį kalėdinį singlą pavadinimu „Christmas Without You".

### 2013–dabartis: „Native" ir ketvirtasis studijinis albumas

2013 m. kovo 22 d. „OneRepublic" išleido trečiąjį studijinį albumą „Native" ir taip nutraukė trejus su puse metų trukusią grupės kūrybinę pertrauką. Albumas debiutavo ketvirtoje Billboard 200 albumų topo vietoje ir tapo pirmuoju grupės top 10 albumu JAV, pardavęs 60 000 kopijų per pirmąją savaitę. Pirmoji pardavimo savaitė buvo geriausia nuo debiutinio albumo „Dreaming Out Loud" išleidimo, kurio kopijų per pirmąją savaitę buvo parduota 75 000. 2012 m. rugpjūčio 27 d. „Feel Again" turėjo būti išleista kaip pagrindinis albumo singlas, tačiau atidėjus albumo išleidimą, kūrinys tapo reklaminiu singlu. Daina buvo išleista kaip dalis *Gelbėkit vaikus Every Beat Matters* kampanijos dalis, tad dalis singlo pardavimų buvo paskirta labdarai. Singlas pakilo iki 36 Billboard Hot 100 topo vietos bei pasiekė top dešimtuką Vokietijoje ir JAV suaugusiųjų pop dainų topuose. Vėliau singlas buvo paskelbtas platininiu JAV. Daina buvo panaudota oficialiame filmo „The Spectacular Now" reklaminiame filmuke. Pirmasis tarptautinis albumo singlas „If I Lose Myself" buvo išleistas 2013 m. sausio 8 d. Jis pateko į top dešimtuką Austrijoje, Vokietijoje, Lenkijoje, Slovakijoje, Švedijoje ir Šveicarijoje, tačiau pasiekė tik 74 vietą Billboard Hot 100 tope. Daina buvo paskelbta auksine Italijoje ir Australijoje. Trečiasis albumo singlas „Counting Stars" tapo sėkmingiausiu trečio grupės albumo singlu ir geriausiai parduodamu įrašu per pastaruosius metus. Daina sulaukė stebėtinos tarptautinės sėkmės ir pateko į top penketuką Australijoje, Austrijoje, Čekijoje, Danijoje, Vokietijoje, Vengrijoje, Airijoje, Izraelyje, Liuksemburge, Lenkijoje, Naujojoje Zelandijoje, Škotijoje, Slovakijoje ir Ispanijoje. Kūrinys pasiekė pirmąją Jungtinės Karalystės singlų topo vietą ir tapo aukščiausiai šalies topuose pakilusia grupės daina, bei užėmė antrąją vietą Billboard Hot 100 tope ir tapo pirmąja grupės daina po 2007 m. išleistos „Apologize", patekusia į top penketuką. Daina užėmė pirmąją vietą penkiose šalyse ir tapo penkis kartus platinine Australijoje, du kartus platinine Naujojoje Zelandijoje, platinine Jungtinėje Karalystėje, auksine Šveicarijoje ir Vokietijoje, bei tris kartus platinine JAV.

2013 m. balandžio 2 d. grupė pradėjo koncertinį turą „The Native Tour", skirtą reklamuoti naująjį albumą. Turas prasidėjo Europoje ir tęsėsi 2013–2014 m. Europoje, Šiaurės Amerikoje, Azijoje bei Australijoje bei Naujojoje Zelandijoje. 2013 m. Šiaurės Amerikos turas vyko kartu su dainininke ir dainų autore Sara Bareilles, o 2014 m. „Native Summer Tour" turas vyko kartu su airių grupe „The Script". 2014 m. lapkričio 9 d. turas baigėsi Rusijoje. Per šį laikotarpį grupė surengė 169 pasirodymus, o turas tapo didžiausiu iki šiol vykusiu grupės turu. Ketvirtasis albumo singlas „Something I Need" buvo išleistas 2013 m. rugpjūčio 25 d. Nors daina nebuvo plačiai reklamuojama dėl vėlyvos ir netikėtos „Counting Stars" sėkmės, ji vis tiek tapo du kartus platinine Australijoje ir platinine Naujojoje Zelandijoje 2013 m. gruodį.

2014 m. balandžio 8 d. „OneRepublic" „Twitter" tinkle patvirtino, jog naujoji grupės daina „Love Runs Out", įrašyta „Faust Records" studijoje Prahoje, bus išleista kaip naujasis singlas. Tedder pasakojo, kad grupė norėjo, jog kūrinys taptų pirmuoju „Native" albumo singlu, tačiau jam nepavyko sugalvoti dainai priedainio, todėl jos išleidimas buvo atidėtas. Daina tapo antruoju balandžio 14 d. perleistos albumo versijos takeliu. Daina taip pat tapo globaliai sėkmingu kūriniu, pateko į top penketuką Austrijoje, Vokietijoje, Kanadoje, Šveicarijoje ir Jungtinėje Karalystėje ir pasiekė top 15 JAV Billboard Hot 100 tope. Kūrinys tapo reklamine serialo „How to Get Away with Murder" daina.

2014 m. rugsėjį „OneRepublic" išleido dainos „I Lived", šeštojo albumo „Native" singlo, vaizdo klipą. Tedder pabrėžė, jog parašė kūrinį savo ketverių metų sūnui. Dainos vaizdo klipas skatina gerbėjus atkreipti dėmesį į cistine fibroze sergančius ligonius – jame pasirodo penkiolikmetis vaikinas Bryan Warnecke, sergantis šia liga. Buvo išleistas remiksas, sukurtas „Coca-Cola" [RED] kampanijai prieš AIDS.

2014 m. lapkritį grupė tinkle „Twitter" patalpino keletą nuotraukų su antraštėmis: „Įrašinėjimas viešbutyje, Lenkijoje. 4 albumas". ir „Popietės vidurys, dirbame prie naujojo albumo, ir toks yra vaizdas už lango….. 4 albumas jau šaunus".

Muzikinis stilius ir įtakos
---------------------------

Varijuojantis OneRepublic muzikos stilius buvo apibūdintas Ryan Tedder: "Nesame vieno žanro gerbėjai. Jei daina ar atlikėjas geri, nesvarbu, roko, pop, indie ar hip hopo, jie ko gero kažkaip paveikė mūsų muziką... po saule nieko naujo, mes esame kaip dėlionė iš daug dalių. Jie mini The Beatles ir U2 kaip atlikėjus, padariusius didesnę įtaką jų kūrybai. OneRepublic yra minėję, jog nori paveikti savo koncertų klausytojus kaip ir U2. Muzikos pasaulyje grupė dažnai lyginama su Coldplay.

Grupės nariai
-------------

Dabartiniai nariai
* Ryan Tedder – pagrindinis vokalas, ritminė gitara, akustinė gitara, pianinas, klavišiniai, bosinė gitara, tamburinas, afrikietiškas būgnas, perkusija (2002–dabar)
* Zach Filkins – pagrindinė gitara, smuikas, akustinė gitara, tamburinas, pritariamasis vokalas (2002–dabar)
* Drew Brown – ritminė gitara, akustinė gitara, klavišiniai, varpas, marimba, bosinė gitara, pianinas, tamburinas, perkusija, būgnai, pritariamasis vokalas (2002–dabar)
* Eddie Fisher – būgnai, perkusija, afrikietiškas būgnas, gitara, varpas (2005–dabar)
* Brent Kutzle – bosinė gitara, violončelė, akustinė gitara, klavišiniai, pianinas, pagrindinė gitara, tamburinas, pritariamasis vokalas (2007–dabar)

Nariai ture
* Brian Willet – klavišiniai, pritariamasis vokalas, perkusija (2013–dabar)

Buvę nariai
* Jerrod Bettis – būgnai (2002–05)
* Tim Myers – bosinė gitara (2004–07)

Diskografija
------------

### Studijiniai albumai

* *Dreaming Out Loud* (2007)
* *Waking Up* (2009)
* *Native* (2013)
* *Oh My My* (2016)
* Human (2020)

Turai
-----

* Tag This turas (2008–09)
* Good Life turas (2010–11)
* Native turas (2013–15)
* Honda Civic turas (2017)

Apdovanojimai ir nominacijos
----------------------------

OneRepublic laimėjo ir buvo daugelį kartų nominuoti tokiems muzikiniams apdovanojimams kaip Amerikos muzikos apdovanojimams, Billboard muzikos apdovanojimams, Pasaulio muzikos apdovanojimams ir Grammy apdovanojimams.

Išnašos
-------

1. ↑  Mason, Stewart (2015). [[[:Šablonas:Allmusic]] „OneRepublic"]. *Allmusic*. Nuoroda tikrinta 2015-02-26. `{{cite web}}`: Patikrinkite `|url=` value (pagalba)
2. ↑  „OneRepublic : Biography". OneRepublic. Suarchyvuotas originalas 2012-07-23. Nuoroda tikrinta 2015-04-02.
3. 1 2  „Talking Shop: Ryan Tedder". *BBC News Entertainment*. 2007 m. lapkričio 6 d. `{{cite news}}`: Patikrinkite date reikšmes: `|date=` (pagalba)
4. ↑  „BBC – Music – OneRepublic". BBC.
5. ↑  Freedman, Pete (2007 m. gruodžio 13 d). „One Love: Who the Hell is OneRepublic? And What's This About Them Being from the Springs?". Colorado Springs Independent. Suarchyvuotas originalas 2013-11-13. Nuoroda tikrinta 2015-04-02. `{{cite web}}`: Patikrinkite date reikšmes: `|date=` (pagalba)
6. ↑  Amos, Joel D. (2008 m. birželio 9 d). „One Republic has 'All I Need'". SheKnows. Suarchyvuotas originalas 2009-04-14. Nuoroda tikrinta 2015-04-02. `{{cite web}}`: Patikrinkite date reikšmes: `|date=` (pagalba)
7. ↑  Brown, August (2007 m. lapkričio 20 d). „Rocky road to the top". *Los Angeles Times*. Suarchyvuotas originalas 2008-12-23. Nuoroda tikrinta 2015-04-02. `{{cite news}}`: Patikrinkite date reikšmes: `|date=` (pagalba)
8. ↑  Caulfield, Keith. „Blake Shelton Set for His Best Sales Week Ever on Billboard 200 Chart". Billboard. Nuoroda tikrinta 29 March 2015.
9. ↑  Leahey, Andrew (2007-11-20). [[[:Šablonas:Allmusic]] „( Dreaming Out Loud > Review )"]. *Allmusic*. Nuoroda tikrinta 2010-03-26. `{{cite web}}`: Patikrinkite `|url=` value (pagalba)
10. ↑  „OneRepublic – Dreaming Our Loud". *Robert Christgau*. Nuoroda tikrinta 26 March 2010.
11. ↑  „OneRepublic: Artist to Watch 2008". Rolling Stone : Rock and Roll Daily. 2007-10-26. Suarchyvuotas originalas 2007-11-30.
12. ↑  „OneRepublic's "Apologize" Hits 3 Million Download Sales". *Digital Media Wire*. 2008 m. vasario 27 d. Suarchyvuotas originalas 2008-07-05. Nuoroda tikrinta 2015-04-02. `{{cite web}}`: Patikrinkite date reikšmes: `|date=` (pagalba)
13. ↑  „Waking Up (Deluxe Version) by OneRepublic – Download Waking Up (Deluxe Version) on iTunes". Itunes.apple.com. 2009-11-17. Nuoroda tikrinta 2010-05-28.
14. ↑  „Hits And Misses Of '09!". PerezHilton.com. 2009-12-31. Suarchyvuotas originalas 2010-03-05. Nuoroda tikrinta 2010-05-28.
15. ↑  „Bon Jovi". The O2. Suarchyvuotas originalas 2010-04-13. Nuoroda tikrinta 2010-05-28.
16. ↑  Dreadale, Andrea (2011 m. lapkričio 14 d). „OneRepublic Preps New Christmas Song, Plans New Single for March". *ABC*. Suarchyvuotas originalas 2014-02-03. Nuoroda tikrinta 2015-04-02. `{{cite news}}`: Patikrinkite date reikšmes: `|date=` (pagalba)
17. 1 2  „OneRepublic Going 'Native' in March, Release Single". Billboard. 2013-01-08. Nuoroda tikrinta 2013-03-01.
18. ↑  Caufield, Keith (2013 m. balandžio 3 d). „Justin Timberlake's '20/20' Spends Second Week At No. 1 on Billboard 200, Lil Wayne Enters at No. 2". *Billboard*. Suarchyvuotas originalas 2015-06-16. Nuoroda tikrinta 2015-04-02. `{{cite web}}`: Patikrinkite date reikšmes: `|date=` (pagalba)
19. ↑  Twitter / OneRepublic: Perfect place to announce the. Twitter.com. Nuoroda tikrinta on 2012-09-16.
20. ↑  „Twitter". Mobile.twitter.com. Nuoroda tikrinta 2013-03-01.
21. ↑  „Sara Bareilles, OneRepublic Announce Co-Headlining Tour". Billboard.com. 2013-06-04. Nuoroda tikrinta 2013-07-13.
22. ↑  „Tour". OneRepublic. Suarchyvuotas originalas 2014-01-04. Nuoroda tikrinta 2013-12-29.
23. ↑  Šablonas:Twitter status
24. ↑  „Latest Chart News". *Bigtop40*.
25. ↑  Šablonas:Twitter status
26. 1 2  Corinthos, Aurelie (2014-11-24). „OneRepublic's Ryan Tedder Wrote This Song for His Son – And Now the Remix Will Help Fight AIDS". *People*.
27. ↑  Kotesha, Nisha. „OneRepublic Join Search For Cystic Fibrosis Cure". *Good News Shared*.
28. ↑  Stutz, Colin (2014-09-25). „Watch OneRepublic's Touching 'I Lived' Video, Dedicated to Fan With Cystic Fibrosis". *Billboard*.
29. ↑  Šablonas:Twitter status
30. ↑  Šablonas:Twitter status
31. ↑  „One Republic on purevolume.com". *PureVolume.com*. Suarchyvuotas originalas 2013-04-17. Nuoroda tikrinta 2015-04-03.

Nuorodos
--------

* Oficialus puslapis Archyvuota kopija 2009-10-13 iš Wayback Machine projekto.
* OneRepublic svetainėje Last.fm